
****

**Scotch & Soda's naočare donose duh Amsterdama na ulice Beograda**

**Mondottica Group**, svetski lider u dizajnu, proizvodnji i distribuciji dioptrijskih okvira i sunčanih naočara, predstavila se domaćem tržištu ekskluzivnim događajem za partnere, modne znalce i medije u sofisticiranoj atmosferi Muse Event House vile.

**Najpoznatiji brendovi naočara poput Scotch & Soda's, Vivienne Westwood, Christian Lacroix, Ted Baker, Pepe Jeans … od sada su dostupni i u Beogradu, pravo sa ulica Njujorka, Londona, Pariza i Amsterdama.**

**Posebnu pažnju beogradske publike privukao je brend Scotch & Soda's.**

“*Nalazeći inspiraciju u Amsterdamu, rodnom gradu Scotch & Soda Brenda, nova kolekcija je zasnovana na nepresušnoj radosti i optimizmu kultnih cvetnih motiva povezanih sa Holandijom. Okrećući se prirodi kao večitoj inspiraciji, nova kolekcija Scotch & Soda je oda novim počecima i večnoj ljubavi. Briga o detaljima, ostavlja dovoljno prostora svakome ko ponese neki od njihovih modela, da u njih utisne sopstvenu ličnost”*, rekao je o ovom brendu **Artem Yukhnovskiy, CEO Mondottica, Srbija.**

Specijalni gost Beograda, gospodin **Tony Pessok, CEO Mondottica grupe**, koji je ovom prilikom došao iz Londona, predstavio je najnovije trendove za 2024, kroz portfolio svetski poznatih premium brendova.

*“Kao ekskluzivni zastupnik širokog spektra vrhunskih modnih brendova poput: Anna Sui, Cath Kidston, Christian Lacroix, Hackett London, Joules, Karen Millen, Maje, Pepe Jeans, Sandro, Scotch & Soda, Ted Baker, United Colors of Benetton i Vivienne Westwood nalazimo put do najrazličitijih kupaca kojima je zajedničko jedno – briga o svom zdravlju i autentičan stil koji pleni*,” ističe Pessok.

On je istakao da će za ovu i predstojeću sezonu dominirati 3 trenda – **oversize okviri, raznovrsnost boja i geometrijski oblici.**

Mondottica koncept slavi negovanje individualnog stila, lični pečat i otvorenost ka svetskoj modnoj sceni. Obraća se profesionalcima izgrađenog ličnog stila, nudeći im kvalitet i udobnost, ali i mlađim kreativcima - hrabrim i otvorenim za modni eksperiment kombinovanjem elegancije, savremenog stila, retro elemenata i ekscentričnosti kolekcija sa pozornice svetskih metropola.

**Mondottica** dizajnirane naočare nalaze se u preko 80 zemalja i predstavništvima u Londonu, Parizu, Milanu, Barseloni, Tokiju, Hong Kong-u, Delhiju, Njujorku, Sidneju, a od sada - i u Beogradu.

**Fokus na zdravlje i održivost**

U današnje vreme, korišćenje najkvalitetnijih stakala i naočara nije luksuz, već istinska potreba.

Vreme koje provodimo pred ekranom iz godine u godinu se na žalost povećava. Pored rada na kompjuteru u kancelariji, koji je u proseku 6 sati, od ekrana se ne odvajamo i u večenjim časovima, čime dolazimo i do 10 sati “druženja” sa ekranom, među urbanom populacijom.

*“Zdravlje naših očiju nikada nije bilo pred većim izazovom, a mi smo tu da ponudimo najbolje rešenje za savremene probleme čoveka koji živi u eri digitalizacije”,* istakao je Pessok.

“Pored dizajna, elegancije i sofisticirane izrade, u suštini brenda Mondotica je održivi razvoj i korišćenje obnovljivih materijala u svojoj izradi poput Acetat renew.

Tu se naročito izdvaja brend Vivienne Westwood koji kompanija zastupa, a koji je prvi u potpunosti održiv brend, čija je cela kolekcija sačinjena od reciklirajućih materijala, a ne samo jedna linija.

Montottica postavlja Beograd kao hot spot destinaciju u globalnoj modnoj industriji, kao jedini globalni proizvođač u  industriji optičarskih proizvoda, koji otvara vrata kupcima u Srbiji, bez ikakvih posrednika.

Za više informacija: <https://mondottica.com/>